રાંચીઃ ભારતીય ક્રિકેટ ટીમના કેપ્ટન વિરાટ કોહલીએ ઓસ્ટ્રેલિયા સામેની ત્રીજી ટેસ્ટ મેચમાં ટીમના પ્રદર્શન અંગે સંતોષ વ્યક્ત કર્યો, પરંતુ સાથે એવું પણ કહ્યું કે અંતિમ દિવસે બીજા સેશનમાં બોલ સોફ્ટ થઈ જવાથી બોલર્સને મદદ મળી નહીં. મેચ બાદ કોહલીએ કહ્યું કે પહેલા સેશનમાં બોલ થોડો કડક હતો, જેનાથી અમે બે મહત્ત્વપૂર્ણ વિકેટ ઝડપી શક્યા, પરંતુ બાદનાં બે સેશનમાં બોલ વધુ સોફ્ટ થતો ગયો, આથી બોલર્સને પીચમાંથી વધુ મદદ અને ઉછાળ મળ્યા નહીં. આ કારણે ઓસ્ટ્રેલિયનો માટે બેટિંગ આસાન બની ગઈ. શોન માર્શ અને હેન્ડ્સકોમ્બે સારી બેટિંગ કરી અને ટેસ્ટને ડ્રો કરાવવાનો શ્રેય તેમને પણ આપવો જોઈએ. વિરાટે ભારતીય બોલ્રની પણ પ્રશંસા કરી હતી. ખાસ કરીને જાડેજાએ બહુ સારું પ્રદર્શન કર્યું હતું.